### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Godkendelse af Udviklingsplanen for [adresse] med tilhørende etapeplan for etape 1 samt miljørapport. Bemyndigelse til udbud af byggefelter.

### Resumé

Udviklingsplanen for [adresse] er en viderebearbejdning af Fremtidens [adresse] – udviklingsprincipper vedtaget af Byrådet januar 2015 (bilag 4).

 Udviklingsplanen (bilag 1) med tilhørende etapeplan for etape 1 (bilag 2) samt miljørapport (bilag 3) anbefales godkendt til offentlig fremlæggelse.

 Samtidig anmoder Teknik og Miljø om bemyndigel­se til at udbyde op til 160.000 etage­meter til henholdsvis bolig- og erhvervsformål efter Byrådets endelige vedtagelse af Udviklingsplanen med tilhørende etapeplan for etape 1 og miljørapport.

 Etape 1 indeholder endvidere seks åbningstræk (jf. nedenfor). Åbningstrækkene finansieres indenfor den samlede byudviklingsøkonomi for [adresse].

### Indstilling

At 1)    Udviklingsplanen med tilhørende etapeplan for etape 1 samt miljørapport godkendes til offentlig fremlæggelse.

 At 2)    Teknik og Miljø bemyndiges til at udbyde byggefelter efter den endelige vedtagelse på nedennævnte vilkår.

 At 3)    Vedlagte redegørelse for de historiske omkostninger/ indtægter i forbindelse med udviklingen af [adresse] tages til efterretning (bilag 5).

 At 4)    Der gives anlægsbevilling på i alt 13,2 mio. kr. med tilhørende rådighedsbeløb på 3,9 mio. kr. i 2018 og 3,1 mio. kr. årligt i perioden 2019-2021 til Bolig og Projektudvikling til udviklingsomkostninger. Rådighedsbeløbene finansieres inden for den samlede økonomi for [adresse].

 At 5)    Øvrige bevillingsmæssige konsekvenser vedrørende anlægsreserven, jf. afsnit 7 Ressourcer, tiltrædes.

### Sagens forløb

14-12-2017 Borgmesterens Afdeling påtegning
Fremsendes til Magistraten.

 [adresse] er et af de større byudviklingsprojekter, der som minimum skal hvile i sig selv økonomisk. Den nuværende økonomimodel viser, at der er samlet balance og det vurderes, at den samlede byudviklingsøkonomi vil kunne medfinansiere serviceanlægsbehov i Nye og [adresse]. For [adresse] er der i perioden 2018 til 2021 et samlet bevillingsmæssigt underskud på 124,2 mio. kr.

 Projektets tidshorisont strækker sig ud over budgetperioden, og forudsætningerne for vurderingerne justeres derfor løbende.

 Over tid kan der være væsentlige ændringer i de forudsatte nettoindtægter, især i indtægternes og udgifternes tidsmæssige placering.

 Jf. beslutning fra forventet regnskab 2015 neutraliseres tidsforskydninger og marginale ændringer i de store byudviklingsprojekters økonomi, ved at måltallet i den finansielle egenkapital korrigeres herfor. Dermed undgås det, at råderummet i budgetlægningen påvirkes, under forudsætning af, at projektet økonomisk hviler i sig selv er realistisk.

 Borgmesterens Afdeling har herudover ingen bemærkninger til indstillingen.
 18-12-2017 Magistraten

Fremsendes til [adresse] med bemærkning, at Magistraten i mødet den 18. december 2017 anbefaler, at byrådet tiltræder Magistratsafdelingen for Teknik og Miljøs indstilling af 6. december 2017 i overensstemmelse med påtegning af 14. december 2017 fra Borgmesterens Afdeling.

 Katrine Thygesen var forhindret i at deltage i sagens behandling.

 10-01-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 10. januar 2018.
 22-01-2018 Teknisk Udvalg
Beslutning ikke frigivet